
ΤΕΥΧΟΣ ΠΡΩΤΟ 


Αρ. Φύλλου 304 


13 Δεκεμβρίου 2005 


ΝΟΜΟΣ ΥΠ’ΑΡΙΘ. 3423 

Εισαγωγή στην Ελληνική Αγορά των Βιοκαυσίμων και των Αλλων Ανανεώσιμων Καυσίμων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 


Αρθρο 1 

1. Η παράγραφος 1 του άρθρου 3 του ν. 3054/2002 (ΦΕΚ 
230 Α') αντικαθίσταται ως εξής: 

«1. Πετρελαιοειδή Προϊόντα: Τα πόσης φύσεως προϊόντα 
της διύλισης του αργού πετρελαίου, στα οποία περιλαμ¬ 
βάνονται και τα ημικατεργασμένα προϊόντα, όπως αυτά 
κατατάσσονται στις παρακάτω κατηγορίες: 

Κατηγορία I (Ελαφρά κλάσματα): 

Βενζίνες Αυτοκινήτων, Καύσιμα Αεροπλάνων (βενζίνη 
αεροπλάνων, καύσιμο αεριωθούμενων τύπου βενζίνης). 

Κατηγορία II (Μεσαία κλάσματα): 

Πετρέλαιο Εσωτερικής Καύσης Ντίζελ (ρεε-οίΙ, άίοεοΙ-οίΙ), 
που χρησιμοποιείται ως καύσιμο κινητήρων (πετρέλαιο 
κίνησης), Πετρέλαιο Εσωτερικής Καύσης Ντίζελ (ρεε-οίΙ, 
άίβεβΙ-οίΙ), που χρησιμοποιείται ως καύσιμο θέρμανσης 
(πετρέλαιο θέρμανσης) και δεν επιτρέπεται να χρησιμο¬ 
ποιείται ως καύσιμο κινητήρων, Πετρέλαιο Εσωτερικής 
Καύσης Ντίζελ (ραε-οίΙ, άίοεσΙ-οίΙ), που χρησιμοποιείται 
για άλλες χρήσεις εκτός από καύσιμο κινητήρων ή θέρ¬ 
μανσης, Φωτιστικό Πετρέλαιο, Καύσιμο Αεριωθούμενων 
τύπου κηροζίνης. 

Κατηγορία III (Βαρέα κλάσματα): 

Πετρέλαιο Εξωτερικής Καύσης Μαζούτ (ίυβΙ-οϊΙ), Απα- 
σφαλτωμένο Μαζούτ (ναουυηη ραε-οίΙ). 

Κατηγορία IV: 

Ασφαλτος. 

Κατηγορία V (Υγραέρια - ΕΡΟ): 

Βουτάνιο, Προπάνιο και μίγμα των δύο. 

Κατηγορία VI: 

Νάφθα, πετρελαϊκό κωκ. 

Για την εφαρμογή του νόμου αυτού θεωρούνται επίσης 
πετρελαιοειδή προϊόντα και τα υγρά και αέρια Βιοκαύσι¬ 
μα και τα Άλλα Ανανεώσιμα Καύσιμα που υποκαθιστούν 
προϊόντα διύλισης του αργού πετρελαίου στις αντίστοι¬ 
χες κατηγορίες και χρήσεις που αναφέρονται ανωτέρω 
είτε αυτούσια είτε σε μίγμα με προϊόντα διύλισης του 
αργού πετρελαίου.» 

2. Η παράγραφος 6 του άρθρου 3 του ν. 3054/2002 (ΦΕΚ 
230 Α') αντικαθίσταται ως εξής: 

«6. Διακίνηση: Η μεταφορά πετρελαιοειδών προϊόντων από 


ένα Διυλιστήριο σε άλλο, από ένα Διυλιστήριο προς εγκα¬ 
ταστάσεις Εμπορίας, από ένα Διυλιστήριο προς εγκαταστά¬ 
σεις Μεγάλου Τελικού Καταναλωτή, από μία εγκατάσταση 
κατόχου Αδειας Διάθεσης Βιοκαυσίμων προς Διυλιστήριο ή 
εγκαταστάσεις Εμπορίας, από εγκαταστάσεις Εμπορίας σε 
άλλες όμοιες εγκαταστάσεις, από σημείο εγκατάστασης 
Εισαγωγής προς Διυλιστήριο ή εγκαταστάσεις Εμπορίας ή 
εγκαταστάσεις κατόχου Αδειας Διάθεσης Βιοκαυσίμων, από 
εγκαταστάσεις Εμπορίας ή Διυλιστηρίου ή εγκαταστάσεις 
κατόχου Άδειας Διάθεσης Βιοκαυσίμων προς σημεία εγκατά¬ 
στασης Εξαγωγής, από εγκαταστάσεις Εμπορίας ή Διυλιστη¬ 
ρίου σε εγκαταστάσεις κατόχου Άδειας Λιανικής Εμπορίας ή 
Τελικού Καταναλωτή που έχει ίδιους αποθηκευτικούς χώρους 
και από εγκαταστάσεις κατόχων Άδειας Λιανικής Εμπορίας 
και Διάθεσης Βιοκαυσίμων προς Τελικούς Καταναλωτές. Η 
μεταφορά διακρίνεται σε: α) μεταφορά μέσω αγωγού, β) 
μεταφορά με πλωτό μέσο, γ) οδική μεταφορά με βυτιοφόρο 
και δ) σιδηροδρομική μεταφορά.» 

3. Η παράγραφος 9 του άρθρου 3 του ν. 3054/2002 (ΦΕΚ 
230 Α') αντικαθίσταται ως εξής: 

«9. Εμπορία: Η αποθήκευση και διακίνηση, με σκοπό το 
κέρδος, αργού πετρελαίου ή Πετρελαιοειδών Προϊόντων, 
τα οποία προέρχονται από Διυλιστήριο ή εγκατάσταση 
κατόχου Άδειας Διάθεσης Βιοκαυσίμων ή σημείο Εισα¬ 
γωγής και προορίζονται για σημείο Εξαγωγής ή άλλο Δι¬ 
υλιστήριο, άλλη εγκατάσταση Εμπορίας ή εγκατάσταση 
Λιανικής Εμπορίας ή εγκατάσταση Τελικού Καταναλωτή 
με ίδιους αποθηκευτικούς χώρους.» 

4. Στο τέλος του άρθρου 3 του ν. 3054/2002 (ΦΕΚ 230 
Α') προστίθενται παράγραφοι 15-22 ως ακολούθως: 

«15. Βιομάζα: Το βιοαποικοδομήσιμο κλάσμα προϊόντων, 
αποβλήτων και καταλοίπων που προέρχονται από τις 
γεωργικές, συμπεριλαμβανομένων φυτικών και ζωικών 
ουσιών, τις δασοκομικές και τις συναφείς βιομηχανικές 
δραστηριότητες, καθώς και το βιοαποικοδομήσιμο κλά¬ 
σμα βιομηχανικών αποβλήτων και αστικών λυμάτων και 
απορριμμάτων. 

16. Βιοκαύσιμο: Το υγρό ή αέριο καύσιμο που παράγεται 
από Βιομάζα, και ειδικότερα: 

α) Βιοντίζελ (πετρέλαιο βιολογικής προέλευσης): Οι 

μεθυλεστέρες λιπαρών οξέων (ΜΑΟ - ΓΑΜΕ) που παράγο- 
νται από φυτικά ή και ζωικά έλαια και λίπη και είναι ποιό¬ 
τητας πετρελαίου ντίζελ, για χρήση ως Βιοκαύσιμο. 

β) Βιοαιθανόλη: Η αιθανόλη που παράγεται από Βιομάζα 
ή από το βιοαποικοδομήσιμο κλάσμα αποβλήτων, για 
χρήση ως Βιοκαύσιμο. 

γ) Βιοαέριο: Το καύσιμο αέριο που παράγεται από Βιο¬ 
μάζα ή από το βιοαποικοδομήσιμο κλάσμα βιομηχανικών 
και αστικών αποβλήτων, το οποίο μπορεί να καθαριστεί 
και αναβαθμιστεί σε ποιότητα φυσικού αερίου, για χρήση 
ως Βιοκαύσιμο, ή το ξυλαέριο. 

δ) Βιομεθανόλη: Η μεθανόλη που παράγεται από Βιο¬ 
μάζα, για χρήση ως Βιοκαύσιμο. 

ε) Βιοδιμεθυλαιθέρας: Ο διμεθυλαιθέρας που παράγεται 
από Βιομάζα, για χρήση ως Βιοκαύσιμο. 

στ) Βιο-ΕΤΒΕ: Ο αιθυλο-τριτοταγής-βουτυλαιθέρας (ΕΤΒΕ) 
που παράγεται από βιοαιθανόλη, για χρήση ως Βιοκαύσιμο. 
Το κατ’ όγκο ποσοστό του Βιο-ΕΤΒΕ που υπολογίζεται ως 
Βιοκαύσιμο είναι 47% επί του συνόλου του. 

ζ) Βιο-ΜΤΒΕ: Ο μεθυλο-τριτοταγής-βουτυλαιθέρας 
(ΜΤΒΕ) που παράγεται από βιομεθανόλη, για χρήση ως 
Βιοκαύσιμο. Το κατ’ όγκο ποσοστό του Βιο-ΜΤΒΕ που 
υπολογίζεται ως Βιοκαύσιμο είναι 36% επί του συνόλου 
του. 

η) Συνθετικά Βιοκαύσιμα: Οι συνθετικοί υδρογονάν¬ 
θρακες ή τα μίγματα συνθετικών υδρογονανθράκων που 
παράγονται από Βιομάζα. 

θ) Βιοϋδρογόνο: Το υδρογόνο που παράγεται από Βι¬ 
ομάζα ή βιοαποικοδομήσιμο κλάσμα βιομηχανικών και 
αστικών αποβλήτων, για χρήση ως Βιοκαύσιμο. 

ι) Καθαρά ΦυτικάΈλαια: Τα έλαια που παράγονται από 
ελαιούχα φυτά μέσω συμπίεσης, έκθλιψης ή ανάλογων 
μεθόδων, φυσικά ή εξευγενισμένα αλλά μη χημικώς τρο¬ 
ποποιημένα, όταν είναι συμβατά με τον τύπο του χρησι¬ 
μοποιούμενου κινητήρα ή εξοπλισμού και τις αντίστοιχες 
απαιτήσεις εκπομπών αερίων ρύπων, σύμφωνα με την 
κείμενη νομοθεσία. 

17. Αλλα Ανανεώσιμα Καύσιμα: Τα Ανανεώσιμα Καύσιμα, 
εκτός των Βιοκαυσίμων, που προέρχονται από ανανεώσι¬ 
μες πηγές ενέργειας, όπως αυτές ορίζονται στο άρθρο 
2 της Οδηγίας 2001/77/ΕΚ του Ευρωπαϊκού Κοινοβουλίου 
και του Συμβουλίου της 27ης Σεπτεμβρίου 2001 για την 
προαγωγή της ηλεκτρικής ενέργειας που παράγεται από 
ανανεώσιμες πηγές στην εσωτερική αγορά ηλεκτρικής 
ενέργειας (ΕΕΕΚ Ε. 283). 

18. Παραγωγή Βιοκαυσίμων: Η κατεργασία κατάλληλων 
πρώτων υλών που πραγματοποιείται σε ειδικές εγκατα¬ 
στάσεις εντός της Ελληνικής Επικράτειας, για την πα¬ 
ραγωγή αυτούσιων Βιοκαυσίμων ή Άλλων Ανανεώσιμων 
Καυσίμων. 

19. Μονάδα Παραγωγής Βιοκαυσίμων: Οι ειδικές εγκα¬ 
ταστάσεις εντός της Ελληνικής Επικράτειας, στις οποίες 
πραγματοποιείται η παραγωγή αυτούσιων Βιοκαυσίμων 
ή Αλλων Ανανεώσιμων Καυσίμων, συμπεριλαμβανομένων 
και των αναγκαίων αποθηκευτικών χώρων και συστημά¬ 
των διακίνησης. 

20. Διάθεση Βιοκαυσίμων: Η παραγωγή ή εισαγωγή ή 
η εμπορία εντός της Ελληνικής Επικράτειας, αυτούσιων 
Βιοκαυσίμων ή Αλλων Ανανεώσιμων Καυσίμων σύμφωνα 
με το άρθρο 5Α. 

21. Ενεργειακή Καλλιέργεια: Η καλλιέργεια φυτικών ει¬ 
δών εντός της Ελληνικής Επικράτειας, για την παραγωγή 
κυρίως προϊόντων που θεωρούνται Βιοκαύσιμα ή πρώτες 
ύλες για την παραγωγή Βιοκαυσίμων. 

22. Ενεργειακό Περιεχόμενο: Η κατώτερη θερμογόνος 
δύναμη ενός καυσίμου.» 


Αρθρο 2 

1. Οι παράγραφοι 1 και 2 του άρθρου 4 του ν. 3054/2002 
(ΦΕΚ 230 Α') αντικαθίστανται ως εξής: 

«1. Η άσκηση των δραστηριοτήτων Διύλισης, Διάθεσης 
Βιοκαυσίμων, Εμπορίας, Λιανικής Εμπορίας, Μεταφοράς 
με Αγωγό πετρελαιοειδών προϊόντων και Εμφιάλωσης 
υγραερίων επιτρέπεται μόνον εφόσον έχει χορηγηθεί η 
αντίστοιχη άδεια. 

2. Οι Αδειες Διύλισης, Διάθεσης Βιοκαυσίμων, Εμπο¬ 
ρίας και Μεταφοράς με αγωγό αργού πετρελαίου και 
πετρελαιοειδών προϊόντων χορηγούνται με απόφαση του 
Υπουργού Ανάπτυξης.» 

2. Η παράγραφος 7 του άρθρου 4 του ν. 3054/2002 (ΦΕΚ 
230 Α') αντικαθίσταται ως εξής: 

«7. Η χορήγηση της άδειας άσκησης των δραστηριοτή¬ 
των Διύλισης, Διάθεσης Βιοκαυσίμων, Εμπορίας, Λιανικής 
Εμπορίας, Μεταφοράς με Αγωγό και Εμφιάλωσης υγραε¬ 
ρίων δεν απαλλάσσει τον κάτοχό της από την υποχρέωση 
να λαμβάνει άλλες άδειες ή εγκρίσεις που προβλέπονται 
από την κείμενη νομοθεσία.» 

Αρθρο 3 

Μετά το άρθρο 5 του ν. 3054/2002 (ΦΕΚ 230 Α'), προ¬ 
στίθεται άρθρο 5Α, ως ακολούθως: 

«Άρθρο 5Α 

Άδεια Διάθεσης Βιοκαυσίμων 

1. Για την άσκηση της δραστηριότητας της Διάθεσης 
Βιοκαυσίμων απαιτείται Αδεια Διάθεσης Βιοκαυσίμων. Η 
άδεια αυτή χορηγείται σε ανώνυμες εταιρείες ή εταιρείες 
περιορισμένης ευθύνης που εδρεύουν σε κράτος-μέ- 
λος της Ευρωπαϊκής Ένωσης, καθώς και σε Αγροτικές 
Συνεταιριστικές Οργανώσεις (Α.Σ.Ο.), κάθε βαθμού και 
Συνεταιριστικές Εταιρείες (Σ.Ε.), κατά το ν. 2810/2000 
(ΦΕΚ 61 Α'). 

Απαραίτητη προϋπόθεση για τη χορήγηση της άδειας 
αυτής είναι η κατοχή άδειας λειτουργίας Μονάδας Πα¬ 
ραγωγής Βιοκαυσίμων, σύμφωνα με τα οριζόμενα στις 
οικείες διατάξεις του ν. 3325/2005 (ΦΕΚ 68 Α') ή η ύπαρξη 
ενεργών συμβάσεων αγοράς αυτούσιων Βιοκαυσίμων ή 
Αλλων Ανανεώσιμων Καυσίμων από μονάδες παραγωγής 
τους, εντός ή εκτός της Ελληνικής Επικράτειας. 

2. Ο κάτοχος Αδειας Διάθεσης Βιοκαυσίμων μπορεί 
να παράγει ή να εισάγει αυτούσια Βιοκαύσιμα και Άλλα 
Ανανεώσιμα Καύσιμα και να διαθέτει αυτά εντός της 
Ελληνικής Επικράτειας, σε κατόχους Αδειας Διύλισης, 
Άδειας Εμπορίας κατηγορίας Α' και σε Τελικούς Κατανα¬ 
λωτές. Τα υγρά Βιοκαύσιμα που προορίζονται για ανάμιξη 
με προϊόντα διύλισης του αργού πετρελαίου διατίθενται 
μόνο σε κατόχους Αδειας Διύλισης ή Άδειας Εμπορίας 
κατηγορίας Α'. 

3. Ο κάτοχος Άδειας Διάθεσης Βιοκαυσίμων υποχρε- 
ούται να διαθέτει κατάλληλους αποθηκευτικούς χώρους 
με όγκο τουλάχιστον 100 κυβικά μέτρα για την αποθή¬ 
κευση αυτούσιων Βιοκαυσίμων και Αλλων Ανανεώσιμων 
Καυσίμων.» 

Άρθρο 4 

Στο τέλος της παραγράφου 8 του άρθρου 7 του ν. 
3054/2002, προστίθεται περίπτωση ε', ως ακολούθως: 

«ε) τα προϊόντα που αναφέρονται στις περιπτώσεις α' 
και β' σε μίγμα με το αντίστοιχο συμβατό Βιοκαύσιμο 
ή Αλλο Ανανεώσιμο Καύσιμο, καθώς και τα αυτούσια 
Βιοκαύσιμα ή Άλλα Ανανεώσιμα Καύσιμα.» 

Άρθρο 5 

Η παράγραφος 4 του άρθρου 11 του ν. 3054/2002 αντι¬ 
καθίσταται ως εξής: 

«4. Οι κάτοχοι Αδειας Διύλισης, Διάθεσης Βιοκαυσίμων, 
Εμπορίας, Λιανικής Εμπορίας, Μεταφοράς με Αγωγό και οι 
Μεγάλοι Τελικοί Καταναλωτές, των οποίων οι αποθηκευ¬ 
τικοί χώροι μπορεί να προσμετρώνται στην υποχρέωση 
τήρησης αποθεμάτων ασφαλείας, υποχρεούνται να πα¬ 
ρέχουν τα στοιχεία αυτά και φέρουν την ευθύνη για την 
ακρίβεια των δηλούμενων στοιχείων. Η παράγραφος 4 του 
άρθρου 5 του ν. 2773/1999 (ΦΕΚ 286 Α') εφαρμόζεται και 
για τους κατόχους αδειών που χορηγούνται, σύμφωνα με 
τις διατάξεις του νόμου αυτού.» 

Αρθρο 6 

Μετά το άρθρο 15 του ν. 3054/2002, προστίθεται άρθρο 
15Α, ως ακολούθως: 

«Άρθρο 15Α 

Βιοκαύσιμα και Άλλα Ανανεώσιμα Καύσιμα 

1. Τα Βιοκαύσιμα και τα Αλλα Ανανεώσιμα Καύσιμα 
μπορούν να διατίθενται είτε αυτούσια είτε σε μίγμα με 
προϊόντα διύλισης του αργού πετρελαίου, εφόσον πλη¬ 
ρούν τις τεχνικές προδιαγραφές που καθορίζονται με 
αποφάσεις του Ανώτατου Χημικού Συμβουλίου, σύμφωνα 
με το εδάφιο δ' της παραγράφου 8 του άρθρου 6 του ν. 
4328/1929 (ΦΕΚ 272 Α'). 

2. Η ανάμιξη των αυτούσιων Βιοκαυσίμων ή Αλλων Ανα¬ 
νεώσιμων Καυσίμων με τα αντίστοιχα συμβατά προϊόντα 
διύλισης του αργού πετρελαίου πραγματοποιείται με 
ευθύνη των κατόχων Άδειας Διύλισης ή Άδειας Εμπορίας 
κατηγορίας Α', στις εγκαταστάσεις τους. 

Στα σχετικά τελωνειακό παραστατικά και συνοδευτικά 
διοικητικά έγγραφα διακίνησης των προϊόντων που ανα- 
φέρονται στην παράγραφο 1, αναγράφεται υποχρεωτικά 
το ποσοστό αυτούσιου Βιοκαυσίμου ή Άλλου Ανανεώσιμου 
Καυσίμου στο μίγμα με το αντίστοιχο προϊόν διύλισης του 
αργού πετρελαίου. Το ποσοστό που αναφέρεται στο προη¬ 
γούμενο εδάφιο μπορεί να καθορίζεται με κοινή απόφαση 
των Υπουργών Οικονομίας και Οικονομικών και Ανάπτυξης, 
ανάλογα με τις ποσότητες Βιοκαυσίμων που κατανέμο- 
νται, σύμφωνα με τις αποφάσεις που εκδίδονται κατά 
την παράγραφο 5 και τις ποσότητες των πετρελαιοειδών 
προϊόντων που διακινήθηκαν στην εγχώρια αγορά κατά 
το προηγούμενο έτος. 

3. Οι κάτοχοι Άδειας Λιανικής Εμπορίας και Αδειας 
Διάθεσης Βιοκαυσίμων υποχρεούνται να αναρτούν ειδική 
σήμανση στα σημεία πώλησης των: α) αυτούσιων Βιο¬ 
καυσίμων ή Άλλων Ανανεώσιμων Καυσίμων, β) Βιοντίζελ 
αναμεμιγμένου με πετρέλαιο κίνησης σε ποσοστό άνω 
του 5% κατ’ όγκο, γ) Βιοαιθανόλης αναμεμιγμένης με 
βενζίνη σε ποσοστό άνω του 5% κατ’ όγκο. 

Τα χαρακτηριστικά της ειδικής σήμανσης καθορίζονται 
με απόφαση του Υπουργού Ανάπτυξης, η οποία δημοσι¬ 
εύεται στην Εφημερίδα της Κυβερνήσεως. 

4. Με κοινή απόφαση των Υπουργών Οικονομίας και Οι¬ 
κονομικών, Ανάπτυξης και Αγροτικής Ανάπτυξης και Τρο¬ 
φίμων καταρτίζεται «Πρόγραμμα Κατανομής Ποσοτήτων 
Βιοκαυσίμων» (στο εξής «Πρόγραμμα»). Η διάρκεια του 
Προγράμματος αυτού ορίζεται μέχρι την 31η Δεκεμβρίου 
2010. Στο Πρόγραμμα μπορούν να συμμετέχουν τα πρό¬ 
σωπα που πληρούν τις προϋποθέσεις οι οποίες ορίζονται 
στην περίπτωση α' της παραγράφου 5. Στο ίδιο Πρόγραμμα 
καθορίζονται τα κριτήρια, η διαδικασία και η μεθοδολογία 
κατανομής των ποσοτήτων των αυτούσιων Βιοκαυσίμων 
και των Άλλων Ανανεώσιμων Καυσίμων που υπόκεινται στο 
ειδικό φορολογικό καθεστώς των διατάξεων του άρθρου 
78 του ν. 2960/2001 (ΦΕΚ 265 Α'), η διαδικασία ελέγχου της 
συνδρομής των προϋποθέσεων που αφορούν τα πρόσωπα 
που μπορούν να συμμετέχουν στο Πρόγραμμα και ρυθμίζε¬ 
ται κάθε ειδικότερο θέμα και αναγκαία λεπτομέρεια. 


Για την κατανομή των ποσοτήτων των αυτούσιων Βι¬ 
οκαυσίμων και των Άλλων Ανανεώσιμων Καυσίμων που 
αναφέρονται στο προηγούμενο εδάφιο, λαμβάνονται 
απαραιτήτως υπόψη τα ακόλουθα: 

α) η δυναμικότητα των Μονάδων Παραγωγής Βιοκαυ¬ 
σίμων ή οι ποσότητες Βιοκαυσίμων ή Άλλων Ανανεώσι¬ 
μων Καυσίμων που εισάγονται από μονάδες παραγωγής 
Βιοκαυσίμων εγκατεστημένες σε κράτος-μέλος της Ευ¬ 
ρωπαϊκής Ένωσης και αποδεικνύονται από τις σχετικές 
συμβάσεις, 

β) οι ποσότητες Βιοκαυσίμων και Άλλων Ανανεώσιμων 
Καυσίμων που υπόκεινται στο ειδικό φορολογικό καθε¬ 
στώς των διατάξεων του άρθρου 78 του ν. 2960/2001 και 
διακινήθηκαν από κάθε συμμετέχοντα στο Πρόγραμμα, 
κατά τα προηγούμενα έτη συμμετοχής του σε αυτό, 

γ) κατά προτεραιότητα, επικυρωμένες από τις οικεί¬ 
ες Διευθύνσεις Αγροτικής Ανάπτυξης των Νομαρχια¬ 
κών Αυτοδιοικήσεων (Ν.Α.) συμβάσεις προμήθειας των 
απαιτούμενων πρώτων υλών για Μονάδα Παραγωγής 
Βιοκαυσίμων, οι οποίες προέρχονται από ενεργειακές 
καλλιέργειες, σύμφωνα με τα οριζόμενα στις διατάξεις 
του Κεφαλαίου 8 του Κανονισμού 1973/2004 της Επιτρο¬ 
πής της 29ης Οκτωβρίου 2004 (ΕΕΕΚ 1_. 345 της 20ής 
Νοεμβρίου 2004) και οι ποσότητες Βιοκαυσίμων που 
παράγονται στο χώρο γεωργικής εκμετάλλευσης του 
συμμετέχοντος στο Πρόγραμμα, σύμφωνα με το άρθρο 
25 του ανωτέρω Κανονισμού. 

Με την ίδια απόφαση καθορίζονται οι εγγυήσεις που 
απαιτούνται για τη συμμετοχή στο Πρόγραμμα, ανά κατη¬ 
γορία συμμετέχοντος, καθώς και οι διοικητικές κυρώσεις 
που επιβάλλονται σε όσους συμμετέχουν στο Πρόγραμ¬ 
μα, αν δεν διαθέτουν, εντός της Ελληνικής Επικράτειας, 
το σύνολο της ποσότητας αυτούσιων Βιοκαυσίμων και 
Άλλων Ανανεώσιμων Καυσίμων που υποχρεούνται να δι¬ 
αθέσουν σύμφωνα με το Πρόγραμμα. 

Οι διοικητικές κυρώσεις δεν επιβάλλονται, αν συντρέ¬ 
χουν στο πρόσωπο του συμμετέχοντος λόγοι ανωτέρας 
βίας, που αποδεικνύονται από αυτόν. Στην περίπτωση 
αυτή, κατά την κατανομή, για τα επόμενα έτη, των ποσο¬ 
τήτων των αυτούσιων Βιοκαυσίμων ή των Άλλων Ανανε¬ 
ώσιμων Καυσίμων που υπόκεινται στο ειδικό φορολογικό 
καθεστώς των διατάξεων του άρθρου 78 του ν. 2960/2001, 
λαμβάνονται υπόψη οι ποσότητες των ανωτέρω προϊόντων 
που έχουν διακινηθεί από το πρόσωπο αυτό, προσαυξη¬ 
μένες κατά τις ποσότητες που θα διακινούσε εάν δεν 
συνέτρεχαν οι λόγοι ανωτέρας βίας. 

5. Με κοινή απόφαση των Υπουργών Οικονομίας και 
Οικονομικών, Ανάπτυξης και Αγροτικής Ανάπτυξης και 
Τροφίμων, που εκδίδεται κάθε έτος πριν από την 30ή 
Απριλίου, εγκρίνεται η συμμετοχή των ενδιαφερομένων 
στο Πρόγραμμα και καθορίζεται η κατανομή, ανά συμ¬ 
μετέχοντα, για το επόμενο έτος, των ποσοτήτων των 
αυτούσιων Βιοκαυσίμων και Άλλων Ανανεώσιμων Καυ¬ 
σίμων που υπόκεινται στο ειδικό φορολογικό καθεστώς 
των διατάξεων του άρθρου 78 του ν. 2960/2001, σύμφωνα 
με το Πρόγραμμα. 

Για την έγκριση συμμετοχής στο Πρόγραμμα απαιτού¬ 
νται: 

α) η κατοχή, κατά την έκδοση της ανωτέρω απόφασης, 
άδειας εγκατάστασης για Μονάδα Παραγωγής Βιοκαυ¬ 
σίμων, σύμφωνα με τα οριζόμενα στις οικείες διατάξεις 
του ν. 3325/2005 ή απόφασης έγκρισης περιβαλλοντικών 
όρων, όπου και εφόσον απαιτείται από τις κείμενες δι¬ 
ατάξεις, σε περίπτωση εξαίρεσης από την υποχρέωση 
λήψης άδειας εγκατάστασης ή η προσκόμιση συμβάσεων 
αγοράς αυτούσιων Βιοκαυσίμων ή Αλλων Ανανεώσιμων 
Καυσίμων, για το επόμενο έτος, από μονάδες παραγωγής 

Βιοκαυσίμων εγκατεστημένες σε κράτος - μέλος της 
Ευρωπαϊκής Ένωσης και 

β) η προσκόμιση των απαιτούμενων εγγυήσεων, σύμ¬ 
φωνα με τις διατάξεις της απόφασης που εκδίδεται κατά 
την παράγραφο 4. 

Ειδικά για τα έτη 2005 και 2006, η κατανομή των ποσο¬ 
τήτων αυτούσιων Βιοκαυσίμων και των Άλλων Ανανεώ¬ 
σιμων Καυσίμων, που υπόκεινται στο ειδικό φορολογικό 
καθεστώς των διατάξεων του άρθρου 78 του ν. 2960/2001, 
καθορίζεται με απόφαση που εκδίδεται κατά το πρώτο 
εδάφιο της παραγράφου αυτής, χωρίς να απαιτείται η 
κατάρτιση του Προγράμματος που προβλέπεται στην 
παράγραφο 4. Κατά την έκδοση της απόφασης αυτής 
λαμβάνονται υπόψη τα κριτήρια των περιπτώσεων α', β' 
και γ' της παραγράφου 4. Με την ίδια απόφαση καθορί¬ 
ζονται οι εγγυήσεις που οφείλουν να προσκομίσουν τα 
πρόσωπα στα οποία έγινε η κατανομή και οι διοικητικές 
κυρώσεις που επιβάλλονται σε βάρος τους, αν τα πρόσω¬ 
πα αυτά δεν διαθέτουν εντός της Ελληνικής Επικράτειας 
το σύνολο των ποσοτήτων των αυτούσιων Βιοκαυσίμων 
και των Άλλων Ανανεώσιμων Καυσίμων που τους έχουν 
κατανεμηθεί. Οι κυρώσεις δεν επιβάλλονται αν τα πρό¬ 
σωπα που αναφέρονται στα προηγούμενα εδάφια επικα¬ 
λούνται και αποδεικνύουν λόγους ανωτέρας βίας. 

Με κοινή απόφαση των Υπουργών Οικονομίας και Οι¬ 
κονομικών, Ανάπτυξης και Αγροτικής Ανάπτυξης και Τρο¬ 
φίμων είναι δυνατή η υποκατάσταση του συμμετέχοντα 
στο Πρόγραμμα από τρίτο πρόσωπο, μόνο για λόγους 
ανωτέρας βίας, εφόσον συντρέχουν για το πρόσωπο αυτό 
οι προϋποθέσεις που ορίζονται στις παραγράφους 4 και 
την παρούσα. 

6. Όποιος έχει λάβει έγκριση κατανομής ποσοτήτων 
αυτούσιων Βιοκαυσίμων και Άλλων Ανανεώσιμων Καυσί¬ 
μων που υπόκεινται στο ειδικό φορολογικό καθεστώς των 
διατάξεων του άρθρου 78 του ν. 2960/2001, αναλαμβάνει 
την υποχρέωση να διαθέτει αυτές εντός της Ελληνικής 
Επικράτειας. 

7. Οι ποσότητες αυτούσιων υγρών Βιοκαυσίμων που 
υπόκεινται στο ειδικό φορολογικό καθεστώς των δια¬ 
τάξεων του άρθρου 78 του ν. 2960/2001, οι οποίες προ- 
σφέρονται από Μονάδες Παραγωγής Βιοκαυσίμων και 
προορίζονται για ανάμειξη με προϊόντα διύλισης αργού 
πετρελαίου, παραλαμβάνονται υποχρεωτικά και διατίθε¬ 
νται στην Ελληνική Επικράτεια από: α) κατόχους Αδειας 
Διύλισης, β) κατόχους Άδειας Εμπορίας κατηγορίας Α', 
εφόσον αυτοί πραγματοποιούν εισαγωγές έτοιμων προ¬ 
ϊόντων διύλισης αργού πετρελαίου. Η υποχρέωση αυτή 
ισχύει μέχρι την 31η Δεκεμβρίου 2010. 

Με την απόφαση που εκδίδεται σύμφωνα με την παρά¬ 
γραφο 5, καθορίζεται ανά υπόχρεο η μεγίστη ποσότητα 
των αυτούσιων υγρών Βιοκαυσίμων που υποχρεούνται 
να παραλαμβάνουν οι κάτοχοι Άδειας Διύλισης και οι 
κάτοχοι Άδειας Εμπορίας κατηγορίας Α', σύμφωνα με 
το προηγούμενο εδάφιο και ρυθμίζεται κάθε ειδικότερο 
θέμα και αναγκαία λεπτομέρεια. 

Οι κάτοχοι των ανωτέρω αδειών υποχρεούνται να διαθέ¬ 
τουν τις ποσότητες υγρών Βιοκαυσίμων που παραλαμβάνουν, 
κατά τα ανωτέρω, σε κατόχους Αδειας Εμπορίας κατηγορίας 
Α' και Άδειας Λιανικής Εμπορίας που αναφέρονται στην πα¬ 
ράγραφο 3α του άρθρου 7 και σε Προμηθευτικούς Συνεται¬ 
ρισμούς ή Κοινοπραξίες που αναφέρονται στην παράγραφο 
10 του άρθρου 7, οι οποίοι υποχρεούνται να παραλαμβάνουν 
και να διαθέτουν εντός της Ελληνικής Επικράτειας τις ποσό¬ 
τητες αυτές, εφόσον τους παραδίδονται σε μείγμα μέχρι 5% 
κατ' όγκο με προϊόντα διύλισης του αργού πετρελαίου. 

Οι ανωτέρω υποχρεώσεις διάθεσης και παραλαβής 
ισχύουν μέχρι την 31η Δεκεμβρίου 2010.» 


Άρθρο 7 

1. Το δεύτερο εδάφιο της παραγράφου 1 του άρθρου 
20 του ν. 3054/2002 αντικαθίσταται ως εξής: 

«Για λόγους προστασίας του ανταγωνισμού, οι κάτοχοι 
Άδειας Διύλισης και Άδειας Διάθεσης Βιοκαυσίμων υποχρε- 
ούνται να γνωστοποιούν στον Υπουργό Ανάπτυξης και τη 
Ρ.Α.Ε. τον τρόπο με τον οποίο διαμορφώνονται οι εργοστα¬ 
σιακές (οχ ίεοίΟΓγ) τιμές των πετρελαιοειδών προϊόντων.» 

2. Στο τέλος του άρθρου 20 του ν. 3054/2002, προστί¬ 
θεται παράγραφος 6 ως ακολούθως: 

«6. Με κοινή απόφαση των Υπουργών Οικονομίας και 
Οικονομικών και Ανάπτυξης μετά από γνώμη της Ρ.Α.Ε., 
μπορεί να καθορίζονται, σύμφωνα με τις προϋποθέσεις 
που ορίζονται στις παραγράφους 2, 3 και 4, ανώτατες 
τιμές πώλησης των αυτούσιων Βιοκαυσίμων και των Άλ¬ 
λων Ανανεώσιμων Καυσίμων που υπόκεινται στο ειδικό 
φορολογικό καθεστώς των διατάξεων του άρθρου 78 του 
ν. 2960/2001 και τα οποία διατίθενται, από τους κατόχους 
Άδειας Διάθεσης Βιοκαυσίμων, στους κατόχους Άδειας 
Διύλισης και Αδειας Εμπορίας κατηγορίας Α'.» 

Αρθρο 8 

Μεταβατικές και τελικές διατάξεις 

1. Η συμμετοχή των Βιοκαυσίμων και των Άλλων Ανα¬ 
νεώσιμων Καυσίμων στην ελληνική αγορά, έως την 31η 
Δεκεμβρίου 2010, καθορίζεται σε ποσοστό 5,75%, το 
οποίο υπολογίζεται επί του ενεργειακού περιεχομένου 
του συνόλου της βενζίνης και του πετρελαίου εσωτε¬ 
ρικής καύσης ντίζελ που διατίθενται προς χρήση στις 
μεταφορές. 

2. Μέχρι τη συμπλήρωση του κανονισμού που προβλέ- 
πεται από το άρθρο 14 του ν. 3054/2002, η δραστηριότητα 
της Διάθεσης Βιοκαυσίμων μπορεί να ασκείται από πρό¬ 
σωπα που πληρούν τις προϋποθέσεις για τη χορήγηση 
Αδειας Διάθεσης Βιοκαυσίμων, σύμφωνα με τις διατάξεις 
του άρθρου 5Α, χωρίς την κατοχή της άδειας αυτής, 
ύστερα από έγκριση που χορηγείται από την αρμόδια 
υπηρεσία του Υπουργείου Ανάπτυξης. 

Άρθρο 9 
Έναρξη ισχύος 

Η ισχύς του παρόντος νόμου αρχίζει από τη δημοσί¬ 
ευσή του στην Εφημερίδα της Κυβερνήσεως, εκτός αν 
ορίζεται διαφορετικά στις επί μέρους διατάξεις του. 

Παραγγέλλομε τη δημοσίευση του παρόντος στην 
Εφημερίδα της Κυβερνήσεως και την εκτέλεσή του ως 
νόμου του Κράτους. 

Αθήνα, 12 Δεκεμβρίου 2005 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 


ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Γ. ΑΛΟΓΟΣΚΟΥΦΗΣ 


ΑΝΑΠΤΥΞΗΣ 

Δ. ΣΙΟΥΦΑΣ 


ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Γ. ΣΟΥΦΛΙΑΣ 


ΑΓΡΟΤΙΚΗΣ ΑΝΑΠΤΥΞΗΣ ΚΑΙ 
ΤΡΟΦΙΜΩΝ 

Ε. ΜΠΑΣΙΑΚΟΣ 


Θεωρήθηκε καί τέθηκε η Μεγάλη Σφραγίδα του Κρά¬ 
τους 

Αθήνα, 13 Δεκεμβρίου 2005 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Α. ΠΑΠΑΛΗΓΟΥΡΑΣ _ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




